רויטלינגן

רויטלינגן (בגרמנית: ‏‏Ⓘ‏) היא העיר התשיעית בגודלה במדינת באדן-וירטמברג שבגרמניה. אודות העיר רויטלינגן שוכנת במרכז המדינה, כ-15 קילומטרים מזרחית לטיבינגן, 31 קילומטרים דרומית לשטוטגרט ו-57 קילומטרים מערבית לאולם. העיר שוכנת בקצה הצפוני של אזור גאוגרפי הנקרא היורה השוואבית (בגרמנית: Schwäbische Alb), והעיר מכונה "השער ליורה השוואבית". נהר קטן - אחץ (Echaz) - עובר בעיר ונשפך בקרבת מקום אל נהר הנקר. בשנת 2013 חיו בעיר יותר מ-111,000 תושבים; את קו ה-100,000 עברה העיר ב-1989, אז הפכה ל"עיר גדולה" רשמית בגרמניה, החדשה מבין תשע הערים הגדולות בבאדן-וירטמברג. שטחה של העיר הוא 87 קמ"ר. 15.2% מתושבי העיר אינם בעלי אזרחות גרמנית. ברויטלינגן חמישה מוזיאונים ומכללה, בה לומדים כ-4,000 סטודנטים. כ-25% מבנייני העיר נהרסו בהפצצות בעלות הברית במלחמת העולם השנייה. רבים מהם שוקמו ובעיר העתיקה של רויטלינגן בניינים נאים רבים, מספר כנסיות עתיקות, שרידים של חומת העיר העתיקה, שני שערים מרשימים ועשרות סמטאות צרות מרוצפות אבן. מספר דקות הליכה ממרכז העיר נמצא ההר אחאלם (Achalm), אשר פסגתו מגיעה ל-707 מטרים מעל לפני הים. בראש ההר שרידים של מצודה עתיקה, ומהם נשקף נוף נרחב. למרות כל זאת, רויטלינגן אינה נחשבת לעיר תיירות מובהקת, וטיבינגן השכנה מאפילה עליה ומושכת את רוב התיירים המגיעים לאזור. מוזיאונים בעיר נימצא מוזיאון לטבע בוב אוסף של גאולוגי של אבנים מהאזור. הקומה העליונה מוקדשת לפוחלצים של ציפורים החיות באזור.[1] בעיר גלריה עירונית השוכנת במבנה שהיה מפיעל ושופץ. בגלריה תערוכות מתחלפות של אמנים מקומיים. בקומת הקרקע סדנאות של אגודת האמנים העירונית.[2] ערים תאומות שווייץ אראו, שווייץ (מ־1986) חוף השנהב בואקה, חוף השנהב (מ־1970) טג'יקיסטן דושנבה, טג'יקיסטן (מ־1990) אנגליה אלסמר פורט, אנגליה (מ־1966) ארצות הברית רדינג, ארצות הברית (מ־1998) צרפת רואן, צרפת (מ־1958) הונגריה סולנוק, הונגריה (מ־1990) קישורים חיצוניים אתר האינטרנט הרשמי של רויטלינגן רויטלינגן, ברשת החברתית פייסבוק רויטלינגן, ברשת החברתית X (טוויטר) רויטלינגן, ברשת החברתית אינסטגרם רויטלינגן, ברשת החברתית LinkedIn רויטלינגן, סרטונים בערוץ היוטיוב רויטלינגן, באתר אנציקלופדיה בריטניקה (באנגלית)